     Комисија за избор пројеката за бесповратно суфинансирање активности на уређењу фасада и побољшању енергетске ефикасности објеката колективног становања у Руми, на основу  члана 7. Одлуке о бесповратном суфинансирању активности на уређењу  фасада и побољшању енергетске  ефикасности  објеката колективног становња у Руми, поступку доделе средстава, проценту учешћа и условима под којим општина Рума учествује у овим активностима, број: 06-71-1/2018-II од 8. 10. 2018, и Одлуке о спровођењу јавног позива за суфинансирање активности на уређењу  фасада и побољшању енергетске ефикасности  објеката колективног становања у Руми, број: 011-89/2018-I од 31.10.2018. године, објављује

                                                            ЈАВНИ ПОЗИВ 

                             за учешће на јавном конкурсу за бесповратно суфинансирање

                         радова на  уређењу фасада и побољшању енергетске ефикасности 

                                         објеката колективног становања у Руми 

1) Предмет конкурса

               Предмет конкурса је додела средстава за бесповратно суфинансирање радова на уређењу фасада и побољшању енергетске ефикасности објеката колективног становања у Руми.

               Учешће општине Рума у суфинансирању напред наведених радова може износити  максимално 2/3 од вредности неопходних радова.

2) Учесници

                 Учесници конкурса могу бити објекти колективног становања у Руми, а који  се налазе у урбанистичким зонама које су наведене у члану 2. Одлуке о бесповратном суфинансирању активности  на уређењу фасада и побољшању енергетске  ефикасности објеката колективног становања у  Руми, поступку доделе средстава, проценту учешћа и условима под којим општина Рума учествује у овим активностима. 

3) Документација

                  Уз пријаву на јавни конкурс прилаже се следећа документација:

                  - препис листа непокретности или други доказ о легалности објекта и о

власништву на објекту;

                  - доказ да је подносилац обезбедио  средства потребна за реализацију пројекте

(копију извода рачуна Стамбене заједнице);

                   - решење о регистрацији стамбене заједнице,  уколико се ради о стамбеној заједници ;

                   - одлуку скупштине стамбене заједнице о подношењу пријаве на јавни конкурс;

                   - извод из програма одржавања зграда у коме су наведене активности на уређењу фасада и повећању енергетске  ефикасности објекта ( за стамбене заједнице) ;

                   - предмер и предрачун свих радова ;

                   - за објекте који су под заштитом  доставити услове Завода за заштиту споменика културе;

4) Подношење пријаве

                 Пријаву на јавни конкурс подноси  управник (професионални управник) у име стамбене заједнице, односно власник зграде или посебног дела зграде. 

                  Пријаве се подносе у затвореној коверти, директно на писарницу Општинске управе Општине Рума или препорученом поштом на адресу Општинске управе општине Рума, Орловићева 5, Рума, са назнаком “Пријава за избор пројеката за бесповратно суфинансирање активности  на уређењу фасада и побољшању енергетске ефикасности објеката”.
                Образац пријаве може се преузети на  сајту општине Рума или  на шалтеру Општинске управе Општине Рума, Орловићева 5.

5)  Рок за подношење пријаве

                 Рок за подношење пријава је 15 дана од дана објављивања јавног позива на интернет страници Општине Рума и огласној табли Општинске управе.

6) Критеријуми за рангирање и избор пројекта

                Рангирање и избор пројекта који ће бити суфинансирани врши се применом општих и посебних критеријума утврђених Одлуком. 

 Општи критеријуми су:

 1) хитност интервенције

 2) положај зграде, односно зона у којој се зграда налази

 3) намена објекта

 4) да ли су раније коришћена средства буџета Општине Рума и ако јесу да ли 

     су обавезе предвиђене уговором у свему испоштоване

 5) број власника посебних делова зграде

7) Додела средстава за суфинансирање пројеката

                  Средства за суфинансирање пројеката биће додељена пројектима који испуњавају критеријуме прописане Одлуком.

                   Стамбена заједница  којој су додељена средства за суфинансирање радова на уређењу фасада и  побољшању енергетске ефикасности  објекта дужна је да у року од 15 дана од дана доношења решења о додели средстава прибави техничку документацију потребну за  извођење радова у складу са Законом о планирању и изградњи. 

8) Рангирање пријава, одлука о додели средстава и спровођење

              Најкасније у року од 10 дана од дана истека рока за подношење  пријава, Комисија је дужна да сачини ранг листу пројеката и исту достави свим учесницима јавног конкурса, надлежној организационој  јединици Општинске управе ради објављивања на интернет  страници општине Рума и председнику општине Рума. 

              Председник општине доноси решење о додели средстава за бесповратно суфинансирање активности на уређењу фасада и побољшању енергетске ефикасности објеката .

               На решење подносилац пријаве има право жалбе Општинском већу општине Рума у року од 15 дана од дана пријема решења.

               На основу правноснажног решења председник општине закључује тројни уговор између општине, подносиоца пријаве и извођача радова.

               Уговором се уређују међусобна права, обавезе и одговорности уговорних страна. 

               Надзор над извршењем  уговорних обавеза врши Одељење за финансије, привреду и пољопривреду Општинске управе општине Рума.

               Поступак јавне набавке за избор извођача радова спроводи Општинска управа у складу са Законом о јавним набавкама.

               Надзор над извршењем уговорених радова врши овлашћено лице општине,  које испуњава услове у складу са Законом о планирању и изградњи за  вршење послова стручног надзора.
9) Објављивање Јавног позива
           Јавни позив објавити на званичној интернет страници општине, огласној табли општинске управе и у локалним медијима. 

10) Информације

          Додатне информације се могу добити у Одељењу за урбанизам и грађење Општинске управе општине Рума, Орловићева 5, на телефон 433-910 (шеф одељења, Тања Дробац)

Број: 011-90/2018-I
Дана: 01.11.2018.године
